SETI në përgjim të hapësirës
Instituti për kërkimin e inteligjencës njerëzore në hapësirë vazhdon punën megjithë sfidat financiare
Instituti SETI që merret me kërkimin e inteligjencës njerëzore jashtëkësore duhej të mbyllte dyert në fillim të këtij viti për shkak se po i mbaroheshin fondet. Por tani, në sajë të donacioneve të miqve dhe dashamirësve përmes internetit, ai do të vazhdojë punën. SETI ka grumbulluar rreth një çerek milioni dollarë për të kënaqur gjahtarët e UFO-ve. Kërkimi i jetës jashtëtokësore gjithnjë i ka intriguar njerëzit. Për astronomët e SETI-t, Institutit që merret me kërkimin e inteligjencës jashtëtokësore, personazhi ET nuk është thjesht një pjellë e imagjinatës së regjisorit Steven Spielberg. Përkundrazi, është një përpjekje serioze. Teleskopët radioastronomikë në malet e largëta të veriut të Kalifornisë skanojnë pa pushim hapësirën për të gjetur forma të tjera të jetës. Janë 42 teleskopë në Pyllin Kombëtar Lassen, 500 kilometra në veri të San Franciscos, që presin të dëgjojnë ndonjë lajm nga hapësira. Ky është një mision i shtrenjtë. Buxheti vjetor për teleskopët arrin në 2.5 milion dollarë. Në fillim të këtij viti institutit iu mbaruan fondet dhe u mbyll për pesë muaj. Por në sajë të mijëra donatorëve në internet, fushata me emrin "SETI Stars" arriti të grumbullojë 230.000 dollarë. Ky ishte një rezultat mbresëlënës, thotë drejtorja e SETI-t, Jill Tarter: Tani teleskopët janë përsëri në funksionim dhe kërkimi i inteligjencës jashtëtokësore vazhdon. Komanda e Hapësirës e Forcës Ajrore amerikane ka rënë gjithashtu dakord të përdorë teleskopët për të vëzhguar hapësirën. Drejtorja e SETI-it, Tarter, thotë se synimi tjetër është ngritja e një komuniteti mbështetës për ta vazhduar këtë punë të mirë: Për t’i vënë teleskopët përsëri në punë duhen disa javë, edhe mirëmbajtja nuk është e lehtë, thotë astrofizikani Gerry Harpa: Kërkimi për shenja të inteligjencës jashtëtokësore duke përgjuar hapësirën e pafund, mbi të gjitha kërkon durim. Tani për tani, detyra e tyre është të presin, të vëzhgojnë dhe të dëgjojnë.